Vita:Károlyi-kert

message: Feltűnik a Szeleburdi vakáció c. filmben is itt 23:52-től, kapu még nincs, azóta már kicsit átrendezték, tetőtérbeépítések voltak a környéken... Gyurika vita 2014. december 31., 14:16 (CET)
replies: text: Hű, annyira nincs kapu, hogy úgy tűnt, mintha az Irányi-szobor az utcán állna, a parkon kívül... - Tündi vita 2014. december 31., 16:47 (CET)
Igen, azt is áthelyezték, és talán az utána látható beton(?)gömb a szökőkútban is itt volt. Gyurika vita 2014. december 31., 17:33 (CET)
thread_title:  Észrevételek 

message: Nem merek belenyúlni a cikkbe, mert hátha rosszul emlékszem (utánanézni meg nem tudok), de nekem úgy rémlik, hogy ötnél több bejárat volt, legalábbis az 1980-as években, 1990-es évek elején. Emlékeim szerint egy bejárat volt valahol a wc-épület mellett, attól a palota felé (de a szakasz féltávjához képest így is a Magyar utcához közelebb, tehát kb. itt: ), illetve egy a Ferenczy István utcai oldalon is, a szakasz féltávjához képest a Károlyi-palotához közelebb, valahol itt: . Ha más is ugyanígy emlékszik, vagy talál valaki forrást rá, akkor be lehetne emelni a cikkbe. Solymári vita 2015. február 22., 18:35 (CET)
replies: text: A dolog titka valóban az, hogy találunk-e rá forrást. Egy csomó mindent bele tudtam volna még írni, de nincs rá írott forrás - vagy nem találtam meg.  - Tündi vita 2015. február 22., 20:42 (CET)
replies: text: :A két zárva tartott palotaudvari kapun felül van a leírt öt. A Magyar utcai középsőt is állandóan zárva tartják. Voxfax vita 2016. április 21., 17:30 (CEST)
thread_title:  Bejáratok 

message: Az említett 1930-ig állt kis sárga ház kapcsán kérdeznék valamit. Párhuzamos utcáknak hol van általuk bezárt sarka? Jóval régebben persze, amikor még a Kecskeméti utca is Károlyi volt, találkozhattak a Széna (Kálvin) térnél, de az nem a Károlyi-kert. A régészeti könyvben van valami ábra erről? Voxfax vita 2016. április 21., 12:57 (CEST)
A cikkben is szerepel, hogy a Ferenczy utca neve egy időben gróf Károlyi utca volt. A forrásom egyértelműen Károlyi utcát ír. Tehát számomra ez a rejtély megoldása (amin akkor, amikor a cikket írtam, én is elgondolkodtam.) - Tündi vita 2016. május 19., 21:50 (CEST)
A hivatkozott térképen több javítgatás is van Czukor útcza néven. A mai Cukor utca Himző utca lehetett. Nem hiteles a sok átírás miatt. A Gróf Károlyi utca 1930-ban inkább a mai Károlyi (Egyetem, alias Úri utca) volt, nem a mai Ferenczy. Voxfax vita 2016. május 19., 22:28 (CEST)
replies: text: Ne velem vitatkozz, én nem voltam ott a helyszínen 1930-ban, nem tudjuk ellenőrizni az állítást, csak a forrásra támaszkodhatunk. A mai Károlyi utca már csak azért sem lehetett, mert a Károlyi utca felől a palota áll, tehát a kertnek nincs érintkezési pontja, se sarkosan, se sehogy - és soha nem is volt - a mai Károlyi utcával. Elég ránézni a térképre, hogy ez kiderüljön. Ha nem fogadod el, amit írtam, akkor hozzál más forrást a kis sárga ház rejtélyére. - Tündi vita 2016. május 20., 08:20 (CEST)
replies: text: :Rendben. A forrás is csak egy járókelő elmondására alapít, nem hivatalos iratokra. Érdekes, hogy attól kezdve már hivatkozási alap lett! 1930-ban már biztos, hogy a Károlyi utca a maival azonos nyomvonalú volt. Azért is szúrt szemet nekem a Magyar utcávali sarka. Szerintem mindkét károlyis cikkben függesszük fel ezt a lényegtelen adalékot, amíg nem találunk valamilyen észszerű magyarázatot. Az, hogy temető volt az akkori Pest szinte minden utcasarkán nem többletinformáció, hanem tény. Legalábbis a templomok mellett, amiből tucatnyi volt már akkor is ezen a kis, falakkal övezett területen belül és pl. a Kálvin (egykori Széna) téren, azon kívül is. Voxfax vita 2016. május 23., 08:07 (CEST)
replies: text: ::Voxfax, a forrásoknak nem az a lényegük, hogy hivatalos iratokon alapulnak, hanem az, hogy megbízható helyen tették közzé őket. Ezért megbízható pl. a HVG (mert elvileg újságírók írják), és ezért megbízhatatlan pl. az én blogom, még ha le is teszem a nagyesküt, hogy csakis az igazat írtam benne. A vonatkozó sárga házas infó egy szaklapból való. A szaklap mint olyan, meg elfogadható forrás a Wikipédia szabályai szerint. A vitát részemről is felfüggeszthetjük, főleg mivel nem én kezdtem. De várom, hogy megfejtsd a sárga ház rejtélyét. (Esetleg egy korabeli fénykép segítene. Próbáltam keresni ilyet pl. a Fortepanon, de még eddig nem találtam.) A temetőkről meg annyit, hogy lehet, hogy neked, aki kened-vágod a Belváros történetét, nem többletinfó az, hogy a Károlyi-kert helyén is temető volt, de aki esetleg az egész Belvárosból csak ezt a cikket olvassa el, annak meg újdonság. Ne a saját műveltségi szinted felől közelítsd meg a többi olvasót. Ami neked evidens, másnak nem biztos, hogy az. Tündi vita 2016. május 23., 18:37 (CEST)
thread_title:  Magyar utca – Károlyi utca sarka?